Diari Oficial de la Generalitat Valenciana


Sumari del DOGV 3508, del 02-06-1999 (1999/4933)

RESOLUCIÓ de 12 de maig de 1999, del Servei Territorial d'Indústria i Energia de València, per la qual es convoca l'alçament d'actes prèvies a l'ocupació de determinades finques afectades per l'execució del projecte d'instal·lacions ramal a Cheste i xarxa de Cheste - Chiva-Buñol-Alborache-Turís(eixida VS-7)
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3508

Data del DOGV
:   02-06-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/4933


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 12 de maig de 1999, del Servei Territorial d'Indústria i Energia de València, per la qual es convoca l'alçament d'actes prèvies a l'ocupació de determinades finques afectades per l'execució del projecte d'instal·lacions ramal a Cheste i xarxa de Cheste - Chiva-Buñol-Alborache-Turís (eixida VS-7). [1999/X4933]
  
Mitjançant Resolució d'aquest Servei Territorial d'Indústria i Energia, de 8 de febrer de 1999, es va autoritzar la construcció de les instal·lacions corresponents al projecte ramal a Cheste i xarxa de Cheste-Chiva-Buñol-Alborache-Turís (eixida VS-7) i la seua addenda. Declarada la utilitat pública i la urgent ocupació de conformitat amb el que s'ha disposat en la Llei 34/1998, de 7 d'octubre, del Sector d'Hidrocarburs, és procedent la iniciació de l'expedient expropiatori.
  
En virtut d'això, aquest servei territorial, per a complir el que s'ha disposat en l'article 52 de la Llei d'Expropiació Forçosa, de 16 de desembre de 1954, ha resolt convocar els titulars de béns i drets afectats perquè compareguen als ajuntaments on radiquen les finques afectades, com a punt de reunió per a, de conformitat amb el procediment que establix l'esmentat article 52, portar a cap l'alçament de les actes prèvies a l'ocupació i, si és procedent, el de les d'ocupació definitiva.
  
Totes les persones interessades, i també les que siguen titulars de qualsevol tipus de drets i interessos sobre els béns afectats, hauran d'acudir personalment o representats per una persona degudament autoritzada, i aportar els documents acreditatius de la seua titularitat i l'últim rebut de la contribució, i podran fer-se acompanyar, a càrrec seu, dels seus perits i d'un notari, si ho consideren oportú.
  
Els alçaments d'actes tindran lloc el pròxim dia 18 de juny de 1999, a l'Ajuntament de Riba-roja de Túria; el dia 21 de juny, als ajuntaments de Cheste i Chiva; els dies 22 i 23 de juny, a l'Ajuntament de Buñol; el dia 24 de juny, a l'Ajuntament d'Alborache, i el dia 25 de juny, a l'Ajuntament de Turís.
  
L'ordre de l'alçament d'actes es comunicarà a cada interessat mitjançant l'oportuna cèdula de citació, i es farà constar la relació de titulars convocats en el tauler d'edictes dels ajuntaments assenyalats.
  
S'informa que esta publicació es realitza, igualment, als efectes que determina l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de notificació de la present resolució als titulars desconeguts o amb domicili ignorat de les finques que es descriuen en l'annex.
  
En l'expedient expropiatori, Enagás, SA, assumirà la condició de beneficiària.
  
València, 12 de maig de 1999.- El director territorial: Alejandro Marín Arcas.
  
g) ALTRES ASSUMPTES
  
1. Persones juridicopúbliques
  
Conselleria d'Economia,
  
Hisenda i Administració Pública